alexandrainst/scandi-wiki huggingface dataset:
Vajrayāna

Vajrajana (einnig skrifað vajrayana, vajrayāna, einnig nefnt tantrískur búddismi, mantrayana, tantrayana, demantafarið og demantavegurinn) er grein innan búddismans sem notar sérstakar andlega aðferðir, (tantra), til að öðlast uppljómun á skömmum tíma. Vajrajana-áhangendur álíta sig byggja á heimspekilegum kenningum bæði frá theravada og mahajana og sé þriðja megingrein búddismans. Vajrajana er annars af flestum, bæði búddistum og öðrum fræðimönnum, talin hluti af mahajana-greininni. 

Innan vajrayana eru fleiri undirgreinar. Þekktasta greinin af vajrayana er sennilega tíbetski búddisminn sem hefur marga áhangendur í Tíbet, Bhutan, Mongólíu og Nepal; Búrjatíu, Kalmýkíu og Tuva í Rússland; og Sikkim á Indlandi. Í Japan er vajrayana þekkt undir nafninu Shingon.

Búddismi
Katakana

Katakana er annað tveggja atkvæðatáknrófa í japönsku, en hitt er hiragana.

Í nútíma japönsku eru katakana oftast notuð til að skrifa orð úr erlendum tungumálum (kallað gairaigo). Til dæmis er „sjónvarp“ skrifað テレビ (terebi). Á sama hátt er katakana venjulega notað um nöfn landa, útlenskra staða og nafna. Til dæmis er Ísland skrifað sem アイスランド (Aisurando) og Ameríka skrifað アメリカ (Amerika), orðið Amerika hefur einnig eigin Kanji (ateji) Amerika (亜米利加) eða í stuttu máli Beikoku (米国), sem bókstaflega þýðir „hrísgrjónalandið“).

Japanska

sv:Kana (skriftsystem)#Katakana
Ragna Sigurðardóttir

Ragna (Ragnheiður) Sigurðardóttir (f. 10. ágúst 1962) er íslensk myndlistarkona, rithöfundur, þýðandi og skáld. Hún er gift Hilmari Erni Hilmarssyni, allsherjargoða og tónlistarmanni, og eiga þau tvö börn.

Verk

 2019: Vetrargulrætur (smásögur)

 2016: Vinkonur (skáldsaga)

 2011: Bónusstelpan (skáldsaga)
 2009: Hið fullkomna landslag (skáldsaga)
 2000: Strengir (skáldsaga)
 1997: Skot (skáldsaga)
 1993: Borg (skáldsaga)
 1991: 27 herbergi (smásögur)
 1989: Fallegri en flugeldar (ljóð)
 1987: Stefnumót (smásögur og ljóð)

Tenglar
 Um Rögnu á Bókmenntavefnum

Íslenskir myndlistarmenn
Íslenskir rithöfundar
Íslensk skáld

Íslenskar konur
Vilborg Davíðsdóttir

Vilborg Davíðsdóttir (f. 3. september 1965) er íslenskur rithöfundur. Hún er einkum þekkt fyrir sögulegar skáldsögur sem gerast á Víkingaöld.

Verk
 2020: Undir Yggdrasil
 2017: Blóðug jörð
2015: Ástin, drekinn og dauðinn
2010: Vígroði
 2009: Auður
 2005: Hrafninn
 2002: Felustaðurinn
 2000: Galdur
 1997: Eldfórnin
 1994: Nornadómur
 1993: Við Urðarbrunn

Tenglar
 Um Vilborgu á Bókmenntavefnum

Íslenskir rithöfundar

Íslenskar konur
Oddný Eir Ævarsdóttir

Oddný Eir Ævarsdóttir (f. 28. desember 1972) er íslenskur rithöfundur og heimspekingur sem hefur skrifað fjölda greina um myndlist. Eftir hana hafa komið út fjórar skáldsögur, Opnun kryppunnar: brúðuleikhús 2004, Heim til míns hjarta: ilmskýrsla 2009, Jarðnæði 2011 og Ástarmeistarinn: blindskák, allar hjá Bjarti. Oddný hlaut Fjöruverðlaunin, bókmenntaverðlaun kvenna, fyrir Jarðnæði.

Verk
 2017: Undirferli: yfirheyrsla
 2015: Blátt blóð
 2015: Fæðingarborgin
 2014: Ástarmeistarinn: blindskák
 2011: Jarðnæði
 2009: Heim til míns hjarta: ilmskýrsla
 2004: Opnun kryppunnar: brúðuleikhús

Tenglar 

 Upplýsingar um Oddnýju af vef Bjarts 
 Upplýsingar um Oddnýju af Bókmenntavefnum

Íslenskir heimspekingar
Íslensk skáld
Íslenskir rithöfundar
Íslenskar konur

Handhafar Fjöruverðlaunanna
Kjörnir alþingismenn 1971

Þetta er listi yfir kjörna Alþingismenn eftir Alþingiskosningarnar 1971.

Reykjavíkurkjördæmi

 Árið 1973 varð Geir Hallgrímsson formaður Sjálfstæðisflokksins

Reykjaneskjördæmi

Suðurlandskjördæmi

Austurlandskjördæmi

Norðurlandskjördæmi eystra

 Árið 1973 kom Jónas Jónsson inn fyrir Gísla Guðmundsson
 Árið 1973 varð Magnús Jónsson varaformaður Sjálfstæðisflokksins

Norðurlandskjördæmi vestra

Vestfjarðakjördæmi

Vesturlandskjördæmi

Landskjörnir

 Árið 1973 sagði Bjarni Guðnason sig úr SFVGarðahreppur

Samantekt

Ráðherrar

Forsetar Alþingis

Formenn þingflokka

Alþingiskosningar
Uppfinning

Uppfinning er nýtt tæki eða aðferð sem leysir tæknilegt vandamál. Stundum eru uppfinningar byggðar á öðrum uppfinningum sem eru þegar til og stundum eru þær fullkomlega ný nýsköpun. Uppfinningar geta aukið þekkingu mannkyns og lífreynslu.

Hægt er að verja mjög nýstárlegar uppfinningar með einkaleyfi til þess að vernda hugmyndir uppfinningamanns.

Uppfinning er ólík uppgötvun, þar sem maður finnur eitthvað sem er þegar til.

Tengt efni 
 Einkaleyfi
 Listi yfir markverða uppfinningamanna
 Tækni

Uppfinningar
Sköpunargáfa

Sköpunargáfa er andleg og félagsleg aðferð þar sem nýjar hugmyndir og hugtök eru búin til. Sköpunargáfa getur líka verið bara sköpun á einhverju nýju. Hún er oft tengt við list og bókmenntir en er líka mjög mikilvæg í uppfinningu og nýsköpun. Það er ekki til ein endanleg og opinber skilgreining á sköpunargáfu. Maður sem skapar er talinn vera „skapari“.

Sköpunargáfa er mjög mikilvæg í störfum tengdum viðskiptum, hagfræði, byggingarlist, iðnhönnun, grafískri hönnun, auglýsingum, stærðfræði, tónlist, vísindum, verkfræði og kennslu.

Hún er tengd við starfsemi í hægra heilahvelinu.

Sköpunargáfa
Patagónía

Patagonía (spænska Patagonia) er landsvæði í suðurhluta Suður-Ameríku. Patagonía skiptist milli Chile og Argentínu síðan 1881. Patagonía nær yfir nær alla Suður-Ameríku frá Kyrrahafi í vestri að Atlantshafi í austri og frá Reloncavíárós, Río Colorado og Río Barrancas í norðri að Hornhöfða og Drakesundi í suðri.

Landafræði Argentínu
Landafræði Chile
Puerto Montt

Puerto Montt er borg í Chile og er höfuðborg Los Lagos-fylkis. Íbúar eru 127.750 (2002). Borgin var stofnsett árið 1853. 

Borgir í Chile
Los Lagos-fylki
Andabær

Andabær er sögusvið í mörgum myndasögum frá Disney sem birtast í Syrpum, Andrés blöðum og DuckTales-teiknimyndaþáttunum. Hann er heimabær Andrésar Andar, Jóakims Aðalandar, Ripps, Rapps og Rupps, Andrésínu Andar og annarra sögupersóna sem tengjast þeim. Fyrst var talað um Andabæ í Walt Disney's Comics And Stories #49 árið 1944 í sögu eftir Carl Barks.

Tengt efni 
 Gæsabær
 Músabær

Veröld Andrésar Andar
Myndasögur
Hugmynd

Hugmynd er það sem er í hug þegar maður hugsar. Oft eru hugmyndir skýrðar sem hlutlægar myndir, það er að segja mynd yfir nokkurn hlut. Hugmyndir geta líka verið hugtök en sértæk hugtök koma ekki endilega fyrir sem myndir.

Getan til að skapa hugmyndir og skilja merkingu þeirra er meðfæddur eiginleiki mannvera.

Oft fær fólk hugmyndir fyrirvaralaust án sjálfsathugunar.

Tengt efni 
 René Descartes
 Frummyndakenningin
 Merking
 Platon

Tenglar 
 

Hugspeki
Hugsun
Sköpunargáfa
Bartolomeo Cristofori

Bartolomeo Cristofori (4. maí 1655 – 27. janúar 1731) var ítalskur hljóðfærasmiður. Hann er almennt talinn vera sá sem fann upp píanóið. Hann fæddist í Padúa sem þá var hluti af Lýðveldinu Feneyjum en var ráðinn árið 1688 sem hljóðfærasmiður af Ferdinando de' Medici ríkisarfa í Toskana. Hann flutti því til Flórens þar sem hann þróaði fyrsta píanóið um eða fyrir aldamótin 1700. Hann vann síðan áfram að þróun þess til dauðadags. 

 
Ítalskir hljóðfærasmiðir
Hafdís Huld Þrastardóttir

Hafdís Huld Þrastardóttir (22. maí 1979), þekktust sem Hafdís Huld, er íslensk söng- og leikkona og fyrrum meðlimur Gus Gus. Hún lauk tónskáldanámi í Englandi 2006. Fyrir plötuna Dirty paper cup hlaut hún Íslensku tónlistarverðlaunin 2006.

Auk þess hefur Hafdís Huld samið og sungið með ýmsum erlendum listamönnum.

Plötur
Dirty Paper Cup (2006)
Synchronised Swimmers (2009)
Vögguvísur (2012)
Home (2014)
Barnavísur (2015)
Dare to Dream Small (2017)
Variations (2019)

Tenglar 
 Heimasíða Hafdísar Huldar

Íslenskir leikarar
Íslenskir söngvarar
Íslenskar konur
Már Guðmundsson

Már Guðmundsson (fæddur 21. júní 1954) er íslenskur hagfræðingur og fyrrverandi seðlabankastjóri Seðlabanka Íslands frá 2009-2019. Hann var áður aðstoðarframkvæmdastjóri peningamála- og hagfræðisviðs Alþjóðagreiðslubankans í Basel í Sviss. 

Már er fæddur í Reykjavík og foreldrar hans eru Margrét Tómadóttir (1927-2017) skrifstofumaður hjá Alþýðubandalaginu og Guðmundur Magnússon (1927-1987) verkfræðingur. Maki Más er Elsa S. Þorkelsdóttir lögfræðingur og fyrrverandi framkvæmdastýra Jafnréttisráðs og eiga þau þrjú börn.

Nám og störf 
Már lauk stúdentsprófi frá Menntaskólanum við Tjörnina árið 1974 og brautskráðist með BA-gráðu í hagfræði frá Essex-háskóla í Essex á Englandi, en hafði auk þess stundað nám í hagfræði og stærðfræði við Gautarborgarháskóla í Gautaborg í Svíþjóð. Hann lauk M.Phil.-prófi í hagfræði frá Cambridge-háskóla í Cambridge á Englandi og stundaði þar einnig doktorsnám.

Már starfaði við hagfræðideild Seðlabanka Íslands á árunum 1980 til 1987, var forstöðumaður hagfræðisviðs bankans á árunum 1991 til 1994 og aðalhagfræðingur bankans frá 1994 til 2004. Hann var efnahagsráðgjafi Ólafs Ragnars Grímssonar fjármálaráðherra 1988 til 1989.

Már var einn af framámönnum í vinstrisamtökunum Fylking byltingarsinnaðra kommúnista frá miðjum áttunda áratugnum fram til 1984 og einnig ritstjóri Neista tímarits samtakanna á árunum 1984 og 1985, en þá var blaðið lagt niður.

Þann 17. júní árið 2021 var Már sæmdur riddarakrossi Hinnar íslensku fálkaorðu fyrir störf í opinbera þágu.

Tilvísanir 

Íslenskir hagfræðingar
Íslenskir seðlabankastjórar

Íslendingar sem gengið hafa í Cambridge-háskóla
Handhafar riddarakross Hinnar íslensku fálkaorðu
Caro-Kann vörn

Caro-Kann vörn er skákbyrjun, sem hefst með leikjunum 1.e4 c6 og hefur oftast framhaldið 2.d4 d5.

Skákbyrjanir
Drottningarbragð

Drottningarbragð er skákbyrjun, eða gambítur, sem hefst með leikjunum 1.d4 d5, 2.c4. Svartur getur ýmist þegið peðið á c4 og leikið 2..dxc4 (móttekið drottningarbragð) eða hafnað því með 2..e6 (hafnað drottningarbragð). Algengt svar er 2..c6, sem kallast Slavnesk vörn.

Skákbyrjanir
Enskur leikur

Enskur leikur er skákbyrjun, sem hefst með leiknum 1.c4.

Skákbyrjanir
Arnór Sighvatsson

Arnór Sighvatsson (fæddur 2. febrúar 1956) er íslenskur hagfræðingur. Hann er aðstoðarseðlabankastjóri Seðlabanka Íslands.

Nám og störf 
Arnór brautskráðist með BA-gráðu í sagnfræði og heimspeki frá Háskóla Íslands. Hann hefur MA-próf í hagfræði frá Northern Illinois-háskóla í DeKalb í Illinois í Bandaríkjunum og lauk doktorsprófi í hagfræði frá sama skóla árið 1990.

Arnór vann á Hagstofu Íslands 1988 til 1989. Hann starfaði við Seðlabanka Íslands sem hagfræðingur, deildarstjóri og staðgengill aðalhagfræðings bankans á árunum 1995 til 2004. Hann var aðalhagfræðingur Seðlabankans og framkvæmdastjóri hagfræðisviðs á árunum 2004 til 2005. Hann var aðstoðarmaður framkvæmdastjóra Norðurlandaskrifstofu Alþjóðagjaldeyrissjóðsins á árunum 1993 til 1995.

Íslenskir hagfræðingar
Íslenskir sagnfræðingar
Franskur leikur

Franskur leikur, stundum kölluð Frönsk byrjun en oftar Frönsk vörn,  er skákbyrjun, sem hefst á leiknum 1.e4 e6 og hefur algengasta framahald 2.d4 d5.

Skákbyrjanir
Norræn vörn

Norræn vörn er skákbyrjun, sem hefst á leiknum 1.e4 d5. Algengt framhald er 2.exd5 Dxd5, 3.Rc3.

Skákbyrjanir
Pirc-vörn

Pirc vörn er skákbyrjun, sem hefst á leiknum 1.e4 d6. Algengt framhald er: 2.d4 Rf6.

Skákbyrjanir
Réti byrjun

Réti byrjun er skákbyrjun, sem hefst á leiknum 1.Rf3. Algengt framhald er: 1..d5, 2.c4..

Skákbyrjanir
Rússnesk vörn

Rússnesk vörn eða Petrovsvörn er skákbyrjun, sem hefst á leikjunum 1.e4 e5, 2.Rf3 Rf6.

Tengt efni
Skák
Listi yfir skákbyrjanir

Skákbyrjanir
Skoski leikurinn

Skoski leikurinn er skákbyrjun, sem hefst á leikjunum 1.e4 e5, 2.Rf3 Rc6, 3.d4.

Skákbyrjanir
Spænskur leikur

Spænskur leikur er skákbyrjun, oft kennd við Ruy Lopez, sem hefst á leikjunum 1.e4 e5, 2.Rf3 Rc6, 3.Bb5.

Skákbyrjanir
Kóngsbragð

Kóngsbragð er skákbyrjun, eða gambítur, sem hefst á leikjunum 1.e4 e5, 2.f4.

Skákbyrjanir
Ítalskur leikur

Ítalskur leikur er skákbyrjun, sem hefst á leikjunum 1.e4 e5, 2.Rf3 Rc6, 3.Bc4. Algengt framhald er 3..Bc5 eða 3..Rf6, sem kallast tveggja riddara tafl.

Skákbyrjanir
Vandamál

Vandamál er hindrun sem gerir erfitt að ná takmarki eða markmiði. Það á við ástand sem er óleyst. Vandamál verður til þegar manni verður kunnugt um stóran mun á milli þess sem er og þess sem þarf.

Hægt er að leysa vandamál með svari eða lausn, þetta heitir verkefnalausn. Það eru til mörg vandamál þar sem lausnir vantar, þau heita opin eða óleyst vandamál.

Tengt efni 
 Spurning
 Svar

Vandamál
Spurning

Spurning er beiðni um upplýsingar um eitthvað, þessar upplýsingar eru gefnar með svari. 

Yfirleitt eru spurningar spurðar með spurnarsetningum. Er líka hægt að leggja spurningar með boðháttssetningu, til dæmis „Segðu mér hvað er 2 plús 2“. Stundum eru spurnarsetningar notaðar til að biðja um aðgerð og ekki upplýsingar, til dæmis „Gætirðu rétt mér saltið?“.

Spurningar eru notaðar í rannsóknum til að komast að nýjum upplýsingum.

Tengt efni 
 Fyrirspurn
 Retorísk spurning 
 Rökfræði
 Sannleikur
 Setning (setningafræði)
 Spurnarfornafn
 Spurningarmerki
 Staðhæfing
 Umræða
 Upphrópun
 Vafi
 Vandamál

Tenglar 
 
 
 
 

Málfræði
Samskipti
Osorno

Osorno er borg í Chile um 820 km sunnan Santíagó. Borgin er höfuðborg Osorno-Provins, íbúar eru 132.245 (2002). Los Lagos-háskóli liggur i Osorno. Borgin var stofnsett af Francisco de Villagra 1553.

Borgir í Chile
Los Lagos-fylki
Chiloé-eyjaklasinn

Chiloé (spænska: Archipiélago de Chiloé) er eyjaklasi skammt frá landi í Suður-Chile. Stóra-Chiloéey (Isla Grande de Chiloé) er stærst og fjölmennust eyjanna. Stóra-Chiloéey er um 50 km vestur og 2 km suður af fastalandinu. Höfuðstaður eyjarinnar er Castro. Árið 1567 lögðu spænskir landvinningamenn eyjuna undir sig.

Los Lagos-fylki
Eyjar við Chile
Óskar Magnússon

Óskar Magnússon (f. 13. apríl 1954) er lögmaður og eigandi Þórsmerkur ehf, sem er aðaleigandi Árvakurs, sem er útgáfufélag Morgunblaðsins.  Óskar var einn aðalforsprakki þess að ráða Davíð Oddsson sem ritstjóra Morgunblaðsins í september 2009.  

Óskar lauk lögfræðinámi við Háskóla Íslands og mastersnámi í alþjóðlegum viðskiptarétti frá George Washington University. Hann hefur m.a. verið fréttastjóri DV, hæstaréttarlögmaður, forstjóri Hagkaups og stjórnarformaður Baugs.  Þá hefur hann hefur setið í stjórnum fjölmargra atvinnufyrirtækja. 

Þann 11. mars árið 2005 varð Óskar forstjóri Tryggingamiðstöðvarinnar, en þá lét Gunnar Felixson af störfum sem forstjóri félagsins. Óskar hætti hjá Tryggingamiðstöðinni árið 2007. Í nóvember 2009 kom í ljós að Tryggingarmiðstöðin, undir forystu Óskars, hafði brotið lög þegar félagið lánaði Samherja einn milljarð króna til að kaupa hlut í sjálfu sér árið 2006.

Tilvísanir

Tenglar 
 Mikill vinnuþjarkur og vel skipulagður; grein í Frjálsri verslun 1993
 Óskar Magnússon stjórnarformaður Þyrpingar; grein í Morgunblaðinu 11. nóvember 2000

Íslenskir lögfræðingar
Punta Arenas

Punta Arenas er borg í Suður-Chile og er höfuðborg Magellanfylkis. Punta Arenas er fjölmennasta borgin við Magellansund 119.496 íbúar árið 2002. Borgin var stofnsett árið 1848. 

Borgir í Chile
Magellanfylki
Dagdraumar

Dagdraumar eru íslensk samtök óvirkra bindindismanna og hafa verið starfrækt frá árinu 2003. Markmið samtakanna er dægrastytting félagsmanna með tómstundum, greinaskrifum, íþróttum og kvöldvökum. Á vefsíðu samtakanna má lesa greinar eftir félagsmenn, smásögur og fleira.

Íþróttaiðkun 
Dagdraumar hafa staðið fyrir tveimur opnum mótum í jaðar-krokket (e. Extreme Croquet); árið 2007 við Álfaskeið og árið 2009 á Snæfellsjökli. Bæði var keppt í einstaklings og liðakeppni í þremur mismunandi brautum. Það lið og sá einstaklingur sem vann flesta leiki bar sigur úr bítum og fimm hliða einvígi skar úr milli jafn margra sigra.

Ásakanir um ólöglega drykkjukeppni 
Á baksíðu Morgunblaðsins þann 23. mars 2007 voru Dagdraumar bendlaðir við drykkukeppnina „So you think you can drink?“ sem haldin var á skemmtistaðnum Pravda. Samtökin neituðu alfarið að tengjast keppninni á nokkurn hátt. Þrátt fyrir að einn meðlimur þeirra hefði gefið sig fram sem skipuleggjandi keppninnar birti Morgunblaðið leiðréttingu þar sem nafn samtakanna var hreinsað af umræddum ásökunum.

Tilvísanir

Tenglar 
 Vefsíða Dagdrauma
Þrepaskattur

Þrepaskattur er haft um skattaálagningarkerfi þar sem skattaprósentan er mismikil eftir tekjum, og þannig álögð að mismikið er tekið af ákveðnum tekjueiningum, allt eftir því sem ríkið ákveður. Þrepaskattur hefur það markmið að stuðla að tekjujöfnun. Fjölþrepaskattur er skattur sem hefur ótiltekin fjölda skattþrepa. 

Í byrjun nóvember 2009, í kjölfar bankahrunsins, var lagt til á Íslandi að upp yrði tekinn þriggjaþrepaskattur, og hann skilgreindur þannig: 

sem hefði það í för með sér að skattgreiðandi með 350.000 krónur í laun þyrfti að greiða samtals 131.350 krónur í skatt, en það skiptist þannig niður að 36,1% fara í skatt af fyrstu 250.000 krónunum (90.250 krónur) og 41,1% af eftirstandandi 100.000 krónunum (41.100 krónur) sem hann aflaði sér. Persónuafsláttur dregst síðan frá upphæðinni (131.350 mínus 42.205), þannig að heildarskattur viðkomandi væri samtals 89.145.

Tengt efni 
 Flatur skattur
 Persónuafsláttur

Sköttun
Saurbæjarklaustur

Saurbæjarklaustur var munkaklaustur í Saurbæ í Eyjafirði snemma á 13. öld. Heimildir um Saurbæjarklaustur eru þó mjög litlar og óljósar og það er oft ekki talið með þegar íslensk klaustur eru talin upp. Svo mikið er víst að klausturlifnaður hefur ekki staðið þar lengi. Þó geta heimildir um þrjá ábóta:

 Þorkell Skúmsson, d. 1203.
 Eyjólfur ofláti Hallsson, sem sagður er hafa verið vígður 1206 og dó 1212. Hann var sonur Halls Hrafnssonar ábóta á Munkaþverá og var áður prestur á Grenjaðarstað.
 Þorsteinn Tumason var af ætt Ásbirninga, óskilgetinn sonur Tuma Kolbeinssonar og bróðir Kolbeins og Arnórs Tumasona. Guðrún dóttir hans var fylgikona Sveinbjarnar Hrafnssonar goðorðsmanns á Eyri, sonar Hrafns Sveinbjarnarsonar. Þorsteinn dó 1224 og eftir það er ekkert getið um klaustur eða munka í Saurbæ.

Heimildir 
 

Eyjafjarðarsýsla
Klaustur á Íslandi
Persónuafsláttur

Persónuafsláttur er ákveðin fjárhæð sem dregin er frá útreiknuðum tekjuskatti. Ef persónuafsláttur er hærri en útreiknaður skattur kallast það ónýttur persónuafsláttur og er hann notaður til að greiða önnur álögð gjöld (eignarskatt, sjúkratryggingagjald, útsvar). Allir sem náð hafa 16 ára aldri á árinu og eru heimilisfastir á landinu eiga rétt á persónuafslætti og sama gildir um þá sem dvelja hér á landi tímabundið vegna starfa.  Aðeins fólk sem hefur náð 16 ára aldri og er með skattalega heimilisfestu á Íslandi fær þennan afslátt af skattinum.

Persónuafsláttur á Íslandi árið 2014 var 50.498 kr. á mánuði. Árið 2015 var hann 50.902 kr. á mánuði eða 610.825 á ári.

Tilvísanir

Tenglar 
 Persónuafsláttur; af Ríkisskattstjóra.is

Sköttun
Aleksandr Prokhorov

Aleksandr Míkhaílovítsj Prokhorov (rússneska: Алекса́ндр Миха́йлович Про́хоров; fæddur 11. júlí 1916, dáinn 8. janúar 2002) var sovéskur eðlisfræðingur. Hann fæddist í Atherton í Queensland í Ástralíu þann 11. júlí 1916 en fluttist til Rússlands 1923. Hann fékk Nóbelsverðlaunin í eðlisfræði árið 1964.

Nóbelsverðlaunahafar í eðlisfræði
Rússneskir eðlisfræðingar
Prokhorov, Alexander
Þorlákur Loftsson

Þorlákur Loftsson helgi (d. 1354) var ábóti í Þykkvabæjarklaustri frá 1314 til dauðadags, eða í 40 ár.

Þorlákur var sonur Lofts Helgasonar, ráðsmanns í Skálholti, bónda í Skál og síðast kanúka í Þykkvabæjarklaustri og konu hans Borghildar, dóttur Eyjólfs ofsa Þorsteinssonar og Þuríðar Sturludóttur Sighvatssonar. Bróðir Lofts var Árni Helgason biskup. 

Þorlákur hafði forstöðu klaustursins á seinustu árum Loðmundar ábóta og tók formlega við eftir lát hans, sem var um jólin 1313. Hann átti í erjum við munkana í klaustrinu, sem voru honum mjög óhlýðnir. Tveir eða þrír þeirra börðu ábóta og hröktu hann á flótta úr klaustrinu 1342 og er sagt að Jón Sigurðsson Skálholtsbiskup hafi komið ári síðar og látið setja þá í járn. Einn þeirra var Eysteinn Ásgrímsson, höfundur Lilju. 

Hvaða álit sem munkarnir í klaustrinu höfðu á ábótanum, þá virðist hann hafa notið virðingar og hylli almennings og það svo mjög að hann var talinn helgur maður og bein hans voru tekin upp 1360, sex árum eftir lát hans, og höfð í klausturkirkjunni í Þykkvabæ. Eftirmaður hans var Eyjólfur Pálsson.

Heimildir 
 
 

Íslenskir ábótar og príorar
Þykkvabæjarklaustur
Flatur skattur

Flatur skattur er hugtak sem táknar að skattprósenta er alltaf sú sama í tilteknu skattkerfi sem þýðir fyrst og fremst að ekki eru skilgreind þrep í skattkerfinu. Í þrepaskattkerfi borgar skattgreiðandi tiltekið hlutfall skatts af ákveðnum tekjueiningum. Í flatskattskerfi borga hvorirtveggja sama hlutfall sem er reiknað af allri upphæðinni.

Tengt efni 
 Þrepaskattur

Sköttun
Biskupstungur

Biskupstungur er heiti á landsvæði og byggðarlagi í uppsveitum Árnessýslu. Biskupstungur ná yfir landsvæðið eða tunguna milli Brúarár og Hvítár. Tungufljót skiptir þessari tungu í tvennt og er vestari tungan kölluð Ytri-Tunga og hin eystri Eystri-Tunga. Vatnaskil á Kili ráða svo mörkum að norðan en Biskupstungur liggja að Svínavatnshreppi hinum forna á þeim slóðum. Biskupstungurnar draga nafn sitt af biskupsstólnum i Skálholti sem er í ytri tungunni. Flestir markverðir staðir í Biskupstungum eru í ytri tungunni; í eystri tungunni er helst að nefna kirkjustaðinn Bræðratungu.

Biskupstungnahreppur náði áður yfir landsvæði þetta og sameinaðist hann inn í Bláskógabyggð árið 2002.

Árnessýsla
Bláskógabyggð
Karl 11.

Karl 11. (24. nóvember 1655 – 5. apríl 1697) var Svíakonungur frá 1660 til dauðadags. Hann varð konungur aðeins fimm ára gamall eftir að faðir hans Karl 10. Gústaf lést úr veikindum. Móðir hans Heiðveig Eleonóra af Holstein-Gottorp fór með völdin fyrir hans hönd en hún hafði lítinn áhuga á stjórnmálum og því var stjórn ríkisins í raun í höndum voldugra ráðgjafa í sænska ríkisráðinu á borð við Johan Göransson Gyllenstierna. Framganga hans í Skánarstríðinu gegn Danmörku 1675-1679 aflaði honum aukinna vinsælda og eftir lát Gyllenstierna 1680 tók hann sjálfur meiri þátt í stjórn ríkisins. Eftir stríðið einbeitti hann sér að umbótum í ríkisfjármálunum, í málefnum stjórnkerfisins og hersins. Hann giftist 1680 systur Danakonungs, Úlriku Eleonóru sem ól honum sjö börn, þar á meðal Karl 12. sem tók við völdum eftir lát föður síns.

Svíakonungar
Wittelsbach-ætt
Doggerbanki

Doggerbanki (stundum nefndur Duggubanki á íslensku) (úr hollensku: dogge, „dugga“) er stór sandfláki í Norðursjó. Á síðustu ísöld var bankinn jökulurð við ísjaðarinn og oft þurrt land, ýmist eyja eða tengt meginlandinu. Talið er að Doggerbanki hafi eitt sinn verið land, Doggerland, sem tengdi England við meginland Evrópu. Mikið af menjum frá lokum síðustu ísaldar og jafnvel steinaldarverkfæri hafa komið þar upp í netum fiskimanna.

Doggerbanki er mikilvæg fiskimið, sérstaklega fyrir veiði á þorski og síld.

Norðursjór
Fiskimið